stanford-oval/wikipedia huggingface dataset:
אופטופון

האופטופון הוא מערכת חישה אלקטרואופטית המסוגלת לקלוט מגוון רחב של אותות כגון: דיבור, ציתות לשיחות טלפון, מדידת פרמטרים ביו-רפואיים חשובים של בני אדם ועוד, כל זאת ממרחק רב מאוד. ה"אופטופון" פותח בישראל על ידי פרופ' זאב זלבסקי, המהנדס יבגני ביידרמן מאוניברסיטת בר-אילן ופרופ' חבייר גרסיה מאוניברסיטת ולנסיה, ספרד.
האופטופון נבחר לאחד מ 45 ההמצאות הגדולות שפותחו בישראל על ידי מוזיאון המדע בירושלים.
בשנת 2012 קיבל פרופ' זלבסקי את פרס החוקר הצעיר בתחום מדעי הננו והננוטכנולוגיה כאשר כחלק מהסיבות למתן הפרס ציינה הוועדה את מערכת האופטופון: "מערכת חישה אופטית שיכולה לחוש פרמטרים ביו-רפואיים שונים כדוגמת לחץ דם, דופק, לחץ פנים עיני, להעריך כמות אלכוהול וסוכר בדם וכל זאת ממרחק. בין היישומים הביו-רפואיים של המערכת שעברו בהצלחה ניסוי מעבדה ראשוני, נמצאים ניטור רמות הגלוקוז בדם, ניטור פעימות לב וניטור לחץ הדם באופן מתמיד. התגובות לפיתוח מהשווקים הביטחוניים והרפואיים היו נלהבות ביותר, והפוטנציאל העסקי מוערך בהיקף של מאות מיליוני דולרים".
מערכת האופטופון

המערכת כוללת מצלמה דיגיטלית מהירה ומכשיר לייזר בתדר שאיננו נראה, ומבוססת על עיקרון ההתאבכות בקרן הלייזר עצמה.
כאשר מאירים אזור מסוים, זהו האזור אותו אנו מעוניינים לחקור, נוצרים נקודות אור וחושך, הנובעות מהתאבכות עצמית (Speckle) של האור המתרחשות בתוך אלומת הלייזר בשל הפרשי פאזה במשטח לא-אחיד (מחוספס) שממנו מוחזר הלייזר הקוהרנטי מרחבי.
הנקודות נוצרות באופן אקראי, והן משתנות אקראית. אך ניתן להבין על ידי השתנות האקראיות בתזוזה את המבנה התלת־ממדי של המשטח המוקרן, ועל ידי כך לדעת בדיוק ננו-מטרי את צורת התנועה התלת-ממדית של המשטח.
בין היישומים הביו-רפואיים נמצאים ניטור רמות הגלוקוז בדם, ניטור פעימות לב וניטור לחץ הדם באופן מתמיד.
המכשיר קטן מאוד, בגודל שעון יד בערך, שעוקב אחר הפרמטרים הדרושים.
הערות שוליים

↑  ההמצאות הגדולות של ישראל במוזיאון המדע בי-ם
↑  אבי בליזובסקי, ‏ממציא האופטופון, פרופ' זאב זלבסקי מבר-אילן, זכה בפרס החוקר הצעיר לשנת 2012 במדעי הננו ובננוטכנולוגיה בכנס ננו-ישראל 2012, באתר "הידען", 28 במרץ 2012
ערך זה הוא קצרמרבנושא טכנולוגיה. אתם מוזמנים לתרום לוויקיפדיה ו.
אדית טיין

| --- | --- |
אין תמונה חופשית
 לידה:  25 במאי 1918 ברטיסלאבה, סלובקיה
 פטירה:  9 ביוני 2011 (בגיל 93) ישראל
 מידע כללי
 מדינה:  צ'כוסלובקיה צ'כוסלובקיה ו-ישראל ישראל
 ספורט
 ענף ספורט:  שחייה תחרותית
 מועדון:  בר כוכבא ברטיסלאבה, מכבי חיפה
 
אדית (יהודית) טיין קפיח (בסלובקית: Edita Keppichova;‏ 25 במאי 1918 - 9 ביוני 2011) הייתה שחיינית יהודייה-צ'כוסלובקית ישראלית. הייתה אלופה ושיאנית צ'כוסלובקיה במשחי הגב, שיאנית ארץ ישראל במשחי הגב ושיאנית עולם למאסטרס.
קורות חיים

טיין נולדה וגדלה בברטיסלאבה, בתם של יוסף ומרגיט. היא התאמנה בשחייה במועדון בר כוכבא ברטיסלאבה.
באליפות צ'כוסלובקיה שנערכה ב-30 ביולי 1934 קבעה טיין במשחה ל-200 מטר גב שיא לאומי חדש. ב-2 בדצמבר אותה שנה היא שיפרה את שיאה הלאומי במשחה זה. באליפות צ'כוסלובקיה שנערכה באוגוסט 1935 היא זכתה במדליית זהב במשחה שליחות 3x100 מטר מעורב בשיא לאומי חדש. באליפות צ'כוסלובקיה שנערכה באוגוסט 1937 היא זכתה במדליית זהב במשחה שליחות 4x100 מטר חופשי בשיא לאומי חדש ובאליפות צ'כוסלובקיה שנערכה ביולי 1938 היא זכתה במדליית זהב במשחה שליחות 4x100 מטר חופשי בשיא לאומי חדש.
בשנת 1939 לפני פרוץ מלחמת העולם השנייה היא עלתה לארץ ישראל והצטרפה כשחיינית ומאמנת לאגודת מכבי חיפה. באליפות ארץ ישראל שנערכה בסוף יוני אותה שנה היא זכתה במדליית זהב במשחה ל-100 מטר גב בשיא ארץ ישראל חדש של 1:34.9 דקות שיפור לשיא בן השנה של חנה דויטש (1:36.1 דקות). שיא זה החזיק מעמד כ-14 שנים ונשבר על ידי ויויאן חסון (1:32.7 דקות).
בתחרות שחייה שנערכה במאי 1940 קבעה טיין במשחה ל-200 מטר גב שיא ארץ ישראל חדש של 3:29.9 דקות. שלושה שבועות לאחר מכן, באליפות ארץ ישראל שנערכה ביוני היא קבעה במשחה ל-200 מטר גב שיא ארץ ישראל חדש ושיא מכבי עולמי חדש של 3:20.6 דקות, שיפור לשיא שלה שעמד על 3:29.9 דקות.
בתחרות בילנאומית בשחייה שנערכה בבת גלים בחיפה ב-25 ביולי 1942 זכתה טיין במדליית זהב במשחה ל-100 מטר גב בתוצאה של 1:39.4 דקות.
היא שחתה כ-6 שנים ואימנה כ-20 שנה.
קורות חיים > שחיינית מסטרס

באליפות העולם לוותיקים שנערכה בריו דה ז'ניירו ברזיל בשנת 1990 זכתה טיין ב-3 מדליות זהב, במשחה ל-200 מטר גב בשיא אירופה חדש לגילאי 70 - 75 של 3:55.74 דקו במשחה ל-100 מטר גב בתוצאה של 1:52.2 דקות ובמשחה ל-50 מטר גב בתוצאה של 51.27 שניות.
בהיותה בת 79 קבעה טיין שיא עולם לבנות גילה במשחה ל-200 מטר גב בתוצאה של 4:06.64 דקות. בהיותה בת 80 היא קבעה שיא עולם חדש בתוצאה של 4:03.68 דקות ובהיותה בת 84 היא קבעה שיא עולם נוסף לבנות גילה בתוצאה של 4:12.86 דקות.
באליפות אירופה בשחייה למסטרס שנערכה בצרפת באוגוסט 2003 זכתה טיין ב-3 מדליות זהב לקבוצת גיל 89-85, במשחה ל-100 מטר גב בתוצאה של 2:13.88 דקות, במשחה ל-200 מטר גב בתוצאה של 4:29.16 דקות ובמשחה ל-400 מטר חופשי בתוצאה של 9:30.97 דקות.
באליפות העולם בשחייה למאסטרס שנערכה בסן מרינו ביוני 2004 זכתה טיין ב-3 מדליות, 2 זהב ו-1 כסף לקבוצת גיל 89-85. מדליות זהב, במשחה ל-100 מטר גב בשיא עולם חדש לגילה של 2:10.44 דקות, שיפור לשיא הקודם (2:11.05 דקות) ובמשחה ל-200 מטר גב בתוצאה של 4:52.29 דקות ומדליית כסף, במשחה ל-50 מטר פרפר בתוצאה של 1:04.51 דקות.
נפטרה ב-9 ביוני 2011.
משפחתה

ילדיה של טיין דני, רפי ורותי, היו שחיינים מצטיינים, זוכי מדליות באליפויות ישראל לבוגרים וכן גם נכדיה, שרון ושני טליתמן, שהיו אלופות ישראל לנוער ובעלות מדליות באליפות ישראל לבוגרות ורן, גל ובן טיין שאף הם היו שחיינים מצטיינים בגיל ילדים ונוער.
תארים והישגים

בשנת 2001 זכתה טיין לכבוד להיות בן 53 הספורטאיות שהעיר חיפה מצדיעה להן.
הערות שוליים

↑  טבלת השיאים בארץ ובחוץ לארץ, קול העם, 21 בספטמבר 1947
↑  תמונה של שחייניות בר כוכבא ברטיסלאבה, אדית קפיח מימין
↑  Dr. Peter Bučka, Ph.D, Jewish Swimming and Sports Club Bar Kochba Bratislava – the Most Successful Sports Club of Slovakia in the Interwar Period (בצ'כית)
↑  התחרויות השחיה בחיפה, הארץ, 26 ביוני 1939
↑  3 שיאים ארצישראליים חדשים בשחיה, הַבֹּקֶר, 27 במאי 1940
↑  תוצאות התחרות השחיה, הַבֹּקֶר, 16 ביוני 1940
↑  אל. אלכסנדרוביץ, תחרות מוצלחת בשחיה באצטדיון בת גלים בחיפה, הַבֹּקֶר, 26 ביולי 1942
↑  אדית טיין: היית לה עדנה, מעריב, 13 באוגוסט 1990
↑  אדית טיין היא אלופת אירופה לגילאי 89-85, באתר וואלה, 31 באוגוסט 2003
↑  שיאי עולם לגרשון שפע ולאדית טיין, באתר ‏ONE
↑  חיפה מצדיעה לנשים בספורט
NASL (2011-2017)

| --- | --- |

 תחום:  כדורגל
 ארגון:  פדרציית הכדורגל של ארצות הברית
 מדינות:  ארצות הברית ארצות הברית פוארטו ריקו פוארטו ריקו קנדה קנדה
 קונפדרציה:  CONCACAF
 קבוצות:  12
 תקופת הפעילות:  2009–2017 (כ־8 שנים)
 אלופה אחרונה:  סן פרנסיסקו דלטאס (זכייה 1)
 מירב הזכיות:  ניו יורק קוסמוס (3 זכיות)
 מפעל גבוה:  MLS
 מפעל נמוך:  USL
 האתר הרשמי
הלוגו של ה-NASL מ-1975 עד הפירוק ב-1984
ה-NASL (ראשי תיבות של North American Soccer League) הייתה ליגת הכדורגל השנייה של ארצות הברית וקנדה. לליגה זו, אין קשר לNASL המקורי, והיא פשוט נקראה כך. הליגה נוהלה על ידי פדרציית הכדורגל של ארצות הברית ושל קנדה. ליגת הכדורגל של צפון אמריקה (NASL) פעלה בין השנים 2011 ל-2017 ואושרה על ידי פדרציית הכדורגל של ארצות הברית (כדורגל ארצות הברית) בתור הליגה השנייה של צפון אמריקה. בסוף כל עונה, אלופי האביב והסתיו, יחד עם שתי הקבוצות עם שיאי האביב/סתיו המשולבים הטובים ביותר, נפגשו בטורניר נוק-אאוט של ארבע קבוצות. למנצח בגמר הוענק גביע. בליגה מעולם לא היו עולים או יורדים, משמע, לא הייתה קבוצה שהעפילה מהNASL לMLS או קבוצה שירדה ליגה. ה-NASL בסופו של דבר התבטל ב-2017 לאחר שפדרציית הכדורגל של ארצות הברית שללה את מעמד הליגה לאותה שנה.
סקירה

ה-NASL מופעלת על ידי דירקטוריון. המועצה מורכבת מנציג של כל קבוצה. הדירקטוריון מפקח על כללי הליגה ותקנותיה, מסדיר את ההתרחבות והאסטרטגיה המסחרית של הליגה, ומפקח על משרד הליגה.
ה-NASL היא המשך לא רשמי ל-NASL הראשון שפעלה משנת 1968 ועד שנת 1984. כמה מקבוצות ה-NASL היום פועלות בערים שבהן היו קבוצות קודמות מה-NASL לשעבר, כמו פורט לודרדייל סטרייקרס, טמפה ביי רודיס. כמו כן, מועדון ניו יורק קוסמוס הוא המשך למועדון המקורי שהיה ב-NASL הראשון. הליגה נקטה מאמצים רבים כדי להחזיר את הזיקה והמשיכה של האוהדים למשחקים כמו שהיה ב-NASL הראשון.
בדומה לליגות ספורט אמריקאיות אחרות (ושלא כמו רבות מהליגות הכדורגל האירופאיות), ב-NASL אין קידום לליגה גבוהה יותר או ירידה לליגה נמוכה יותר למועדונים החברים בה: אלופת ה-NASL לא עולה ל-MLS (הליגה הראשונה), והמועדון שסיים אחרון ב-NASL לא יורד ל-USL (הליגה השלישית). מדי פעם יש הזדמנויות עבור מועדונים מצליחים בליגות השנייה והשלישית. שעומדים בקריטריונים מסוימים להצטרף ל-MLS כהרחבה לליגה.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הליגה התחילה עם תשע קבוצות ששיחקו. השם הרשמי של הליגה הוכרז ב-23 בנובמבר 2009.
עונת הבכורה של הליגה הייתה אמורה להתחיל באפריל 2010 אבל דחו את עונת הבכורה ל-2011.
הליגה הסדירה התחילה באפריל 2011 עם שמונה קבוצות.
בעונת 2012 סן אנטוניו סקורפיונס נהנתה מעליה חדה בתמיכת האוהדים. סן אנטוניו הובילה את הליגה במספרי הצופים במשחקי הבית שלה, עם ממוצע של 9,178 אוהדים, ומכירה של למעלה מ-3,000 כרטיסים, זה גרם לסן אנטוניו לשקול האצת התוכניות שלהם לבניית אצטדיון חדש.
ביולי 2013, קבוצות ה-NASL ניצלו את ההפסקה המוענקת על ידי לוח הזמנים לעונת הפיצול החדשה לארח כמה משחקי ידידות בינלאומיים, ובהם כמה משחקים נגד קבוצות מקסיקניות, ברזילאיות, וגואטמלאיות, בעוד ניו יורק קוסמוס נסעה ללונדון כדי לשחק נגד קבוצות אנגליות בליגות הנמוכות.
בשנת 2017 פדרציית הכדורגל של ארצות הברית וקנדה הודיעו על הפסקת פעילות הליגה, 8 שנים לאחר הקמתה מחדש.
קבוצות הליגה

| שם הקבוצה | עיר | אצטדיון | תכולה |
| --- | --- | --- | --- |
| אוטווה פיורי | אוטווה, אונטריו | אצטדיון טי די פלייס | 24,000 |
| אינדיאה אילוון | אינדיאנפוליס, אינדיאנה | אצטדיון קרול | 12,100 |
| ג'קסונוויל ארמדה | ג'קסונוויל, פלורידה | מגרש הבייסבול של ג'קסונוויל | 11,000 |
| טמפה ביי רוודייז | סיינט פיטרסברג, פלורידה | אצטדיון אל לאנג | 7,227 |
| מועדון כדורגל אדמונטון | אדמונטון, אלברטה | אצטדיון קלארק | 5,000 |
| מיאמי | מיאמי, פלורידה | פלו סטדיום | 20,000 |
| מינסוטה יונייטד | בליין, מינסוטה | מרכז ספורט לאומי | 12,000 |
| ניו יורק קוסמוס | המפסטד, ניו יורק | אצטדיון ג'יימס מ. שוארט | 11,929 |
| פוארטו ריקו | באיאמון, פוארטו ריקו | אצטדיון חואן רמון לובריאל | 22,000 |
| פורט לודרדייל סטרייקס | פורט לודרדייל, פלורידה | אצטדיון לוקהארט | 20,450 |
| קרוליינה ריילהוקס | קרי, קרוליינה הצפונית | וויקמייד סוקר פארק | 10,000 |
| ראיו OKC | יוקון, אוקלהומה | אצטדיון מילר | 6,000 |
קבוצות הליגה > קבוצות עתידיות

| שם הקבוצה | עיר | אצטדיון | תכולה |
| --- | --- | --- | --- |
| סן פרנסיסקו דלטס | סן פרנסיסקו, קליפורניה | קזאר סטדיום | 10,000 |
קבוצות הליגה > קבוצות עבר

| שם הקבוצה | עיר | אצטדיון | תכולה |
| --- | --- | --- | --- |
| אטלנטה סילברבקס | אטלנטה, ג'ורג'יה | אטלנטה סילברבקס פארק | 5,000 |
| מונטריאול אימפקט | מונטריאול, קוויבק | אצטדיון ספוטו | 13,034 |
| סן אנטוניו סקורפיונס | סן אנטוניו, טקסס | טויוטה פילד | 8,296 |
| פוארטו ריקו איילנדרס | באיאמון, פוארטו ריקו | אצטדיון חואן רמון לובריאל | 22,000 |
Quantum Conundrum

| --- | --- |

 כללי
 תאריך הוצאה:  Microsoft Windows  21 ביוני 2012  PlayStation 3, Xbox 360  11 ביולי 2012
 סוגה:  משחק חשיבה ממוחשב, משחק פלטפורמה
 פיתוח:  Airtight Games
 הוצאה לאור:  Square Enix 
 ארץ מקור:  ארצות הברית 
 שפות:  אנגלית, איטלקית, ספרדית, גרמנית, צרפתית, יפנית 
 הפצה:  Square Enix
 עיצוב:  קים סוויפט
 דרישות תוכנה
 מנוע משחק:  Unreal Engine 3
 מצבי משחק:  שחקן יחיד (סינגל-פלייר)
 פלטפורמות:  Microsoft Windows, PlayStation 3, Xbox 360
 דרישות מערכת
 מעבד:  Intel Core 2 Duo 2.2 Ghz / AMD Athlon x2 64 3800+
 זיכרון:  2 GB RAM
 כרטיס מסך:  GeForce 8800 GT 512 MB / ATI Radeon HD 2900 512 MB
 מקום פנוי:  1.75 GB
 מערכת קול:  תומך ב-DirectX9
 www.quantumconundrum.com
 
Quantum Conundrum הוא משחק יריות בגוף ראשון, שפותח על ידי Airtight Games, והופץ על ידי Square Enix‏. המשחק עוצב על ידי קים סוויפט, מעצבת לשעבר בחברת Valve, שהנהיגה את עיצוב המשחק Portal בעברה. המשחק הופץ ל-Microsoft Windows ומוצע למכירה באמצעות שירות סטים החל מה-21 ביוני 2012. בנוסף, המשחק צפוי להשתחרר לקונסולת ה-PlayStation 3, ולקונסולת ה-Xbox 360 ב-21 ביולי 2012.
עלילה

העלילה עוקבת אחרי ילד בן 12, הגיבור הראשי במשחק. יום אחד, הילד מבקר במעבדה שנמצאת באחוזה ששייכת לדודו, מדען ששמו פרופסור פיץ קוואדורנגל. זמן קצר לאחר ביקורו, פיצוץ מתרחש לאחר ניסוי כושל, שגורם לדודו להיעלם. הילד מגלה כפפה מיוחדת, אשר באפשרותה לשנות ממדים. הוא מחליט להשתמש בכפפה על-מנת לגלות מה קרה לדודו.
מהלך המשחק

Quagntum Conundrum הוא משחק פאזלים (חידות) מגוף ראשון, שבאמצעות פתירת חידות ואתגרים ניתן להתקדם במשחק ובעלילה.
באמצעות לחיצת כפתור, השחקן יכול לשנות לאחד מארבעת הממדים במשחק, כאשר כל מימד הופך את המשחק לשונה. מימד אחד באפשרותו להאט את הזמן, מימד אחר באפשרותו להפוך את כל האובייקטים שבסביבה לקלים, באמצעות המימד השלישי ניתן להפוך את כל האובייקטים שבסביבה לכבדים, ובאמצעות המימד הרביעי ניתן להפוך את כוח המשיכה.
עם ההתקדמות בעלילת המשחק, החידות נהפכות לקשות יותר, ואף דורשות מהירות מלבד לחשיבה.
הערות שוליים

↑  Square’s E3 2012 line-up is heavy on core and iOS titles. מהאתר VG247. נכתב בתאריך: 30 במאי 2012.
↑  Quantum Conundrum gets PSN, XBLA release date. מהאתר EuroGamer. נכתב בתאריך: 21 ביוני 2012.
↑  Square announces Quantum Conundrum. מהאתר EuroGamer. נכתב בתאריך: 25 באוגוסט 2011.
↑  PAX 2011: Quantum Conundrum Exclusive Preview - First Look. מהאתר GameSpot. נכתב בתאריך: 25 באוגוסט 2011.
NASA (שיר)

| --- | --- |
עטיפתו הלא-רשמית של השיר
עטיפתו הלא-רשמית של השיר
 שיר בביצוע אריאנה גרנדה
 מתוך האלבום Thank U, Next
 יצא לאור:  8 בפברואר 2019
 פורמט:  הזרמת מוזיקה • הורדה דיגיטלית
 תאריך הקלטה:  2018-19
 סוגה:  R&B • דאנס-פופ
 שפה:  אנגלית
 אורך:  3:02
 חברת תקליטים:  ריפבליק
 כתיבה:  כותבים שונים
 הפקה:  טומי בראון, צ'ארלס אנדרסון
NASA (בעברית: נאס"א) הוא שיר שהקליטה הזמרת-יוצרת האמריקאית אריאנה גרנדה, ומופיע באלבום האולפן החמישי שלה, Thank U, Next. השיר יצא לאור ב-8 בפברואר 2019, על ידי חברות התקליטים ריפבליק רקורדס, ביחד עם האלבום עצמו.
השיר הגיע למקום ה-17 במצעד הבילבורד הוט 100.
רקע וכתיבה

השיר בדומה ל-"7 Rings", "Thank U, Next" ו-"Break Up with Your Girlfriend, I'm Bored" נכתב על ידי אריאנה גרנדה עצמה, ביחד עם פזמונאים נוספים. השיר הוקלט במקור בשנת 2018, תוך שוויקטוריה מונה אשר השתתפה בשירה של גרנדה "Monopoly", הייתה אחת מכותבותיו של "Needy".
כמו כן, עלה השיר לרשת הזרמת המדיה ספוטיפיי, בסמוך לצאת האלבום.
הצלחה

בפברואר 2019, עלה האודיו הרשמי של השיר לערוץ היוטיוב של אריאנה גרנדה. באודיו ניתן לראות את עטיפת האלבום בו נכלל השיר. נכון לאפריל 2020, מונה הצפיות של האודיו עומד על למעלה מ-25 מיליון צפיות. קליפ המילים של השיר צבר למעלה מ-4.5 מיליון צפיות.
בין היתר, הצליח השיר לצבור למעלה מ-185 מיליון השמעות ברשת הזרמת המדיה ספוטיפיי.
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  אוסטרליה | מצעד הסינגלים האוסטרלי | 16 |  |
|  ארצות הברית | בילבורד הוט 100 | 17 |  |
|  גרמניה | GfK – טופ 100 | 69 |  |
|  הולנד | מצעד 40 הסינגלים ההולנדיים | - |  |
|  הולנד | מצעד 100 הסינגלים ההולנדיים | 41 |  |
|  הונגריה | Rádiós Top 40 | 18 |  |
|  הממלכה המאוחדת | מצעד הסינגלים הבריטי | - |  |
|  הממלכה המאוחדת | מצעד השירים הדיגיטליים | 55 |  |
|  הממלכה המאוחדת | מצעד שירי הסטרימינג | 10 |  |
|  יוון | IFPI Greece | 13 |  |
|  ליטא | AGATA | 17 |  |
|  מלזיה | RIM | 15 |  |
|  ניו זילנד | המצעד הניו זילנדי הרשמי | 30 |  |
|  סינגפור | RIAS | 14 |  |
|  סלובקיה | ČNS IFPI | 23 |  |
|  ספרד | PROMUSICAE | 85 |  |
|  סקוטלנד | מצעד הסינגלים הסקוטי | 42 |  |
|  פורטוגל | מצעד הסינגלים הפורטוגזי | 16 |  |
|  צ'כיה | ČNS IFPI | 39 |  |
|  צרפת | SNEP | 128 |  |
|  קנדה | קנדה הוט 100 | 17 |  |
|  שוודיה | סוורייטופליסטן | 51 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה | 70,000 |
| ארצות הברית (RIAA) | פלטינה | 1,000,000 |
| בריטניה (BPI) | כסף | 200,000 |
 מכירות + הזרמת מדיה בלבד
Mal de Amores

Mal de Amores הוא אלבום האולפן השני של הזמרת-יוצרת המקסיקנית סופיה רייס. האלבום יצא לאור ב-10 בפברואר 2022 בהוצאת האחים וורנר. לאלבום צורף הלהיט "R.I.P." שיצא לאור בשנת 2019, ביחד עם ריטה אורה ואניטה וזאת, במטרה לעזור בקידום המסחרי שלו ברחבי העולם.
האלבום הגיע למקום ה-19 במצעד אלבומי הפופ הלטיניים. כמו כן, קיבל את תואר הפלטינה המרובעת בארגנטינה.
רשימת רצועות

| Mal de Amores> מס' | Mal de Amores> שם | Mal de Amores> משך | Mal de Amores>  | Mal de Amores>  | Mal de Amores>  | Mal de Amores>  | Mal de Amores>  | Mal de Amores>  | Mal de Amores>  |
| --- | --- | --- | --- | --- | --- | --- | --- | --- | --- |
| 1. | Mujer  | 2:40 |  |  |  |  |  |  |  |
| 2. | Marte  | 3:38 |  |  |  |  |  |  |  |
| 3. | R.I.P. (בהשתתפות ריטה אורה ואניטה)   | 3:07 |  |  |  |  |  |  |  |
| 4. | Gallina  | 2:29 |  |  |  |  |  |  |  |
| 5. | Échalo Pa' Ca  | 3:42 |  |  |  |  |  |  |  |
| 6. | Pregunta Loca  | 2:46 |  |  |  |  |  |  |  |
| 7. | Casualidad  | 3:13 |  |  |  |  |  |  |  |
| 8. | La Bachata  | 2:16 |  |  |  |  |  |  |  |
| 9. | Idiota  | 3:25 |  |  |  |  |  |  |  |
| 10. | 1, 2, 3 (בהשתתפות ג'ייסון דירולו ודי לה גטו)   | 3:21 |  |  |  |  |  |  |  |
| 11. | Amigos  | 2:43 |  |  |  |  |  |  |  |
| 12. | 24/7  | 3:10 |  |  |  |  |  |  |  |
| 13. | Cuando Estás Tú  | 2:57 |  |  |  |  |  |  |  |
| 14. | A Tu Manera [Corbata]  | 2:54 |  |  |  |  |  |  |  |
| 15. | Limones  | 2:56 |  |  |  |  |  |  |  |
| 16. | Mal de Amores  | 3:08 |  |  |  |  |  |  |  |
| 17. | Palo Santo  | 3:39 |  |  |  |  |  |  |  |
| משך כולל: | משך כולל: | 52:04 |  |  |  |  |  |  |  |
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |
| --- | --- | --- |
|  ארצות הברית | בילבורד 200 | – |
|  ארצות הברית | מצעד אלבומי הפופ הלטיניים | 13 |
נתוני מכירות

| מקום | תארים | מכירות |
| --- | --- | --- |
| ארגנטינה (CAPIF) | פלטינה 4× | 200,000 |
 מכירות + הזרמת מדיה בלבד
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 10 בפברואר 2022 | הזרמת מוזיקה • הורדה דיגיטלית | האחים וורנר |  |
הערות שוליים

1 2 3 4  Mal De Amores by Sofía Reyes (באנגלית אמריקאית), 2022-02-10, נבדק ב-2022-04-27
↑  Sofia Reyes, Billboard (באנגלית אמריקאית)
1 2  Sofía Reyes presentó su nuevo álbum: "Mal de amores", www.diariopopular.com.ar (ב־)
| סופיה רייס |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Louder! • Mal de Amores |  |
| סינגלים | "Muévelo" • "Conmigo (Rest of Your Life)" • "Solo Yo" / "Nobody But Me" • "Llegaste Tú" • "1, 2, 3" • "Vamos por La Estrella" • "R.I.P." • "¿Qué Ha Pasao'?" • "A Tu Manera (Corbata)" • "Idiota" • "Cuando Estás Tú" • "Échalo Pa' Ca" • "Tick Tock" • "Casualidad" • "Seaside" • "Mal de Amores" • "Marte" • "Esa Parte de Mí" • "Duele Tanto" • "Corazón Frío" • "Luna" • "Puro Sentimiento" • "Más" • "El Wey" • "How You Samba" • "TQUM" |  |
| השתתפות בסינגלים | "How to Love" • "Diggy" • "Tell Me" • "Bittersweet" • "Never Let You Go" • "Lo Siento" • "Highway" • "Il tuo profumo" • "Dancing on Dangerous" • "Family" • "Cleopatra" |  |
| סיבובי הופעות | Louder Tour |  |
| --- | --- |
בקרת זהויות :  MusicBrainz release group: e40d2cce-e02e-445c-83ed-893fa1374dfa
Quando o Mel é Bom

Quando o Mel é Bom (באנגלית: When The Honey Is Good, ובעברית: כשהדבש טוב) הוא סינגל שהוקלט על ידי הצמד הברזילאי סימונה & סימריה, מתוך אלבום ההופעה השני שלהן, Bar das Coleguinhas. השיר יצא לאור ב-11 באפריל 2016, כסינגל השני והאחרון מתוך אלבום ההופעה.
עם יציאתו נכנס השיר אל המקום ה-7 במצעד שבברזיל, ובכך הפך לראשון של הצמד שעשה זאת.
רקע וכתיבה

השיר נכתב על ידי סימונה וסימריה, בדומה לשאר השירים שלהן. לפני כן יצא הסינגל הראשון מתוך האלבום "Meu Violão e o Nosso Cachorro", שזכה להצלחה פחותה מהשיר הזה, ובכך הפך השיר למצליח ביותר מתוך אלבום ההופעה.
הצמד אף הופיע עם השיר במסגרת סיבוב ההופעות שנערך לאחר יציאת אלבום ההופעה השלישי, Live.
וידאו קליפ

לשיר לא צולם ווידאו קליפ רשמי, אך במקום זה העלו הצמד לערוצם הפרטי, הופעה של השיר שנערכה בסמוך ליציאת אלבום ההופעה השני, Bar das Coleguinhas, והיוותה כקליפ לשיר. בהופעה נראות השתיים כשהן לבושות בבגדים בצבע לבן, ומיקרופונים בידיהן.
ההופעה הפכה לוויראלית ונכון לדצמבר 2021, מונה הצפיות שלה עומד על כ-70 מיליון צפיות.
מיקומי שיא

השיר זכה להצלחה רבה בברזיל והגיע בשיאו אל המקום ה-7.
|   ‏‏‏  מצעדים ודירוגים (2016)> מדינה |   ‏‏‏  מצעדים ודירוגים (2016)> מצעד |   ‏‏‏  מצעדים ודירוגים (2016)> מיקום שיא |   ‏‏‏  מצעדים ודירוגים (2016)>  |
| --- | --- | --- | --- |
|  ברזיל | טופ 100 ברזיל | 7 |  |
הערות שוליים

↑  Brazil Hot 100 Airplay : Page 1 | Billboard, Billboard (באנגלית)
↑  Simone & Simaria lançam clipe de “126 cabides”, Billboard Brasil (ארכיון)
↑  SimoneSimariaVEVO (2016-11-04), Simone & Simaria - Quando O Mel É Bom (Ao Vivo), נבדק ב-2018-01-05
↑  Simone e Simaria, YouTube
↑  Simone e Simaria (2015-03-17), 04 Quando o mel é bom - Simone e Simaria DVD Bar das Coleguinhas, נבדק ב-2018-01-05
| סימונה & סימריה |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Nã, Nã, Nim Na Não • As Coleguinhas – Vol. 1 • As Coleguinhas – Vol. 2 • As Coleguinhas – Vol. 3 • As Coleguinhas – Vol. 4 |  |
| אלבומי וידאו | Ao Vivo em Manaus • Bar das Coleguinhas • Live • Aperte o Play! (Ao Vivo) |  |
| אלבומים אחרים | Duetos • Debaixo do Meu Telhado: EP 1 • Debaixo do Meu Telhado: EP 2 |  |
| סיבובי הופעות | Turnê das Coleguinhas • Turnê Bar • Turnê Live |  |
| סימונה & סימריה – סינגלים |
| --- | --- | --- |
| As Coleguinhas – Vol. 1 | "Quero Quero" • "Tá Dodói, Onde Dói?" |  |
| As Coleguinhas – Vol. 2 | "Dupla Traição" |  |
| As Coleguinhas – Vol. 3 | "Eu Te Esperarei" |  |
| As Coleguinhas – Vol. 4 | "Ele Bate Nela" |  |
| Bar das Coleguinhas | "Meu Violão e o Nosso Cachorro" • "Quando o Mel é Bom" |  |
| Live | "Amor Mal Resolvido" • "126 Cabides" • "Regime Fechado" |  |
| סינגלים אחרים | "Loka" • "Paga de Solteiro Feliz" • "Ta Tum Tum" • "Novo" • "Um em Um Milhão" |  |
אדית וארגה

| --- | --- |
אין תמונה חופשית
 לידה:  1917 
 פטירה:  1 בנובמבר 2006 (בגיל 89 בערך) 
 שם לידה:  Pick Edit 
 מקום לימודים:  אוניברסיטת אטווש לוראנד (1944) 
 צאצאים:  מיהאי קקן 
 
אדית וארגה (במקור פיק, בהונגרית: Varga Edit;‏ 1917 – 1 בנובמבר 2006) הייתה כימאית יהודייה-הונגרייה, מנהלת חברה. היא הייתה אישיות יוצאת דופן של תעשיית התרופות ההונגרית, זוכת פרס אטווש וזוכת פרס המדינה (פרס המדינה של הרפובליקה העממית ההונגרית היה פרס ממלכתי גבוה שהוקם על ידי המועצה הנשיאותית של הרפובליקה העממית ההונגרית בשנת 1963, אשר הוענק ליחידים או לקבוצות כהוקרה על הישגים מדעיים, כלכליים וטכניים יוצאי דופן בתחום), וארגה הייתה המנהלת הכללית של ריכטר גדעון (מפעל תרופות) שהוקם על ידי הרוקח היהודי-הונגרי גדעון ריכטר (שנרצח בשואה) כמפעל התרופות המודרני הראשון בהונגריה.
משפחתה

אדית פיק נולדה במשפחה יהודית. הוריה התגרשו בגיל צעיר, אמה הייתה עובדת מסחרית לפני מלחמת העולם השנייה, ואחר כך עסקה בתחום סחר החוץ. למשפחתה לא היה קשר עם אביה לאחר הגירושין, אך הטענה שאביה היה ינה ורגה (1879–1964) כלכלן, פוליטיקאי, וקומיסר העם לשעבר היא איננה נכונה לחלוטין. בעלה, היה מהנדס מכונות, מילא תפקידים ציבוריים בין 1945 לבין 1980, נפטר ב-1984.
בניה:
מיהאי קקן, רופא, פוליטיקאי סוציאליסטי לשעבר, שר הרווחה לשעבר בממשלת הונגריה.
מיקלוש קקן, היה ארכיבאי משרד התובע העללי.
קורות חייה > השכלתה

אדית פיק נולדה ב-1917. היא הייתה הסטודנט/ית היהודייה האחרונה באוניברסיטת פאזמאן פטר (שמה היום אוניברסיטת אטווש לוראנד) שסיימה את לימודיה ב-1943/1944. בסוף שנת הלימודים האקדמית (15 ביוני) זכתה לגשת לבחינת הדוקטורט שלה ככימאית למרות החוקים היהודיים ובמיוחד החוק היהודי השני והחוק היהודי השלישי. בין 1945 לבין 1956 עבדה כעיתונאית במערכת של סאבאד נפ, ואחר כך במנגנון של מפלגת העובדים ההונגרית.
קורות חייה > בראש מפעל התרופות קבניה

אדית ורגה הייתה המנהלת הכללית של "מפעל התרופות קבניה" משנת 1957 ועד לפרישתו ב-1986. (שמה לפני העידן הקומוניסטי וגם כיום הוא ריכטר גדעון (מפעל תרופות)). על אף שבמקור "הוצנחה" להתפקיד מהתחום הפוליטי, היא התגלתה כמנהלת מסורה ובעלת אינסטינקטים ניהוליים ומסחריים מצוינים, מה שהפך את החברה לשחקן הכרחי בשוק ההונגרי, בקומקון ובעולם. הוא חידשה את קשרי החוץ לשעבר של החברה (ואלה המשיכו להתנהל תחת שם החברה הישן, מפעל התרופות ריכטר גדעון בע"מ), והרחיבה את הייצוא למדינות המזרח. בתקופת הנהגתה מוזגה לתוך החברה חברת כימיה מהעיר דורוג (Dorog Szénfelgolgozó Vegyipari Vállalat), כך שמאותו הזמן ואילך עסקה החברה בניהולה גם בייצור כימיקלים חקלאיים ואף בייצור מוצרי קוסמטיקה תחת הסימן המסחרי Fabulon. אלה יוצרו בדורוג מתחילת שנות ה-70. בשנות השבעים המאוחרות, ב-1977, יצא לשוק גם המוצר, פרי הפיתוח המקורי של החברה, מרחיב כלי הדם (Vinpocetine) ובשמה המסחרי Cavinton. (כתוצאה מהעניין הבינלאומי בתרופה, נוצר שיתוף פעולה מחקרי עם חוקרים אמריקאים ב-1982 על מערכת העצבים המרכזית ומחזור הדם). מסוף שנות ה-60 שיווקה החברה מספר גלולות למניעת הריון (תחת השמות המסחריים Infecundin, Bisecurin, Postinor, Continuin), וכן את המוצרים Cavinton ו-Fabulon כאמור. גם הניהול הגרוע לאחר פרישתה לא יכול היה לשנות באופן משמעותי את הצלחתה של אדית וארגה. כגמלאית, היא הועסקה בחברות כימיקלים אחרות בתפקידים בכירים, היא השקיעה זמן רב בסיוע לחברת גדעון ריכטר כיועצת.